
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 311 

15 Μαρτίου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Ανάθεση αρμοδιοτήτων στους Υφυπουργούς Υγεί¬ 
ας και Κοινωνικής Αλληλεγγύης Αθανάσιο Γιαν- 
νόπουλο και Γεώργιο Κωνσταντόπουλο. 1 

Τήρηση βιβλίου κοστολογίου οικοδομών από τον 
επιτηδευματία που ασχολείται με την κατασκευή 
και πώληση οικοδομών -Έκδοση ειδικού στοιχεί¬ 
ου παράδοσης κτισμάτων στον οικοπεδούχο. 2 

Τροποποίηση της υπ’ αριθμ. 1070576/2627/ΔΜ/ΠΟΛ 
1102/14.7.2005(ΦΕΚ 1062/Β) Απόφασης του Υπουρ¬ 
γού Οικονομίας και Οικονομικών «Ανακαθορισμός 
διαδικασιών και δικαιολογητικών κατά την υπο¬ 
βολή δηλώσεων έναρξης, μεταβολής και διακο¬ 


πής εργασιών». 3 

Έγκριση υπερωριακής απασχόλησης για μόνιμο προ¬ 
σωπικό της Εθνικής Πινακοθήκης - Μουσείο Αλε¬ 
ξάνδρου Σούτζου. 4 


Καθιέρωση υπερωριακής και Κυριακών - Εξαιρέσιμων 
ημερών απασχόλησης, σε μόνιμους υπαλλήλους 
του Ταμείου Αρχαιολογικών Πόρων και Απαλλο¬ 


τριώσεων, έτους 2006». 5 

Υπερωρίες Α' τριμήνου, έτους 2006 για ποιοτικό και 
ποσοτικό έλεγχο των νωπών και μεταποιημένων 
γεωργικών προϊόντων φυτικής προέλευσης. 6 

Ορισμός Γεωπόνων που θα απασχοληθούν υπερωρι- 
ακά στον ποιοτικό έλεγχο αγροτικών προϊόντων 
κατά το Α' τρίμηνο του 2006. 7 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. Φ.12.1/63374/ 


Β3/8.9.2005 απόφαση της Υπουργού Εθνικής Παι¬ 
δείας και Θρησκευμάτων. 8 

Διόρθωση σφάλματος στην υπ’ αριθμ. Π4/ΓΠ 
123134/2005 απόφαση του Υπουργού Υγείας και 
Κοινωνικής Αλληλεγγύης. 9 


Α ΠΟΦΑΣΕΙ Σ 

Αριθ. 30356 (1) 

Ανάθεση αρμοδιοτήτων στους Υφυπουργούς Υγείας και 
Κοινωνικής Αλληλεγγύης Αθανάσιο Γιαννόπουλο και 
Γ εώργιο Κωνσταντόπουλο. 

Ο ΠΡΩΘΥΠΟΥΡΓΟΣ - 
Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Τις διατάξεις: 

1. Των άρθρων 81 και 83 παρ.2 του Συντάγματος. 

2. Τα άρθρα 41,50, 54 και 90 του « Κώδικα Νομοθεσίας 
για την Κυβέρνηση και Κυβερνητικά Όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α). 

3. Του π.δ/τος 95/2000 «Οργανισμός του Υπουργείου 
Υγείας και Πρόνοιας» (ΦΕΚ 76 Α), όπως έχει τροποποι¬ 
ηθεί και ισχύει σήμερα 

4. Του π.δ/τος 68/1987 «Σύσταση Γενικής Γραμματεί¬ 
ας Πρόνοιας» (ΦΕΚ 39 Α), όπως τροποποιήθηκε με τις 
διατάξεις του Π.Δ/τος 49/1989 (ΦΕΚ 23 Α). 

5. Το άρθρο 10 του ν. 3370/2005 «Οργάνωση και λει¬ 
τουργία των υπηρεσιών δημόσιας υγείας και λοιπές 
διατάξεις» (ΦΕΚ 176 Α). 

6. Την υπ’ αριθμ. ΔΥ (3-4)α/οικ.40869/2004 κοινή υπουρ¬ 
γική απόφαση «Σύσταση Ενιαίου Διοικητικού Τομέα 
Επιχειρησιακών Προγραμμάτων Υγείας και Κοινωνικής 
Αλληλεγγύης». (ΦΕΚ 655 Β). 

7. Του π.δ. 33/2006 « Διορισμός μελών της Κυβέρνησης 
και Υφυπουργών» (ΦΕΚ 35 Α). 

8. Του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ 84 Α). 

9. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

Ο Υπουργός Υγείας και Κοινωνικής Αλληλεγγύης 
προσδιορίζει την πολιτική του Υπουργείου, στο πλαίσιο 
των αποφάσεων του Υπουργικού Συμβουλίου και των 
λοιπών συλλογικών κυβερνητικών οργάνων, συντονίζει 

την εφαρμογή της πολιτικής αυτής και εποπτεύει την 
εφαρμογή της από τις υπηρεσίες του Υπουργείου. 

Αρθρο 2 

Ο Υπουργός Υγείας και Κοινωνικής Αλληλεγγύης έχει 
την αποκλειστική αρμοδιότητα της νομοθετικής πρω¬ 
τοβουλίας. 

Αρθρο 3 

Από τις αρμοδιότητες των Διευθύνσεων, που μεταβι¬ 
βάζονται στους Υφυπουργούς Αθανάσιο Γιαννόπουλο 
και Γεώργιο Κωνσταντόπουλο με τα άρθρα 4 και 5 της 
παρούσας απόφασης, εξαιρούνται τα αντικείμενα που 
αναφέρονται στα ακόλουθα θέματα: 

α. Ερωτήματα για την επιλογή Προϊσταμένων Γ ενικών 
Διευθύνσεων και όλα τα θέματα υπηρεσιακής κατάστα¬ 
σης αυτών. 

β. Ερωτήματα και αποφάσεις για την επιλογή, τοπο¬ 
θέτηση, μετακίνηση, απόσπαση, μετάθεση και μετάταξη 
των Προϊσταμένων Διευθύνσεων, Τμημάτων και Αυτοτε¬ 
λών Γ ραφείων, καθώς και όλων των λοιπών υπαλλήλων 
του υπουργείου. 

γ. Συγκρότηση υπηρεσιακών συμβουλίων, επιτροπών, 
ομάδων εργασίας και λοιπών συλλογικών οργάνων, 
δ. Κατανομή θέσεων προσωπικού κατά μονάδα, 
ε. Διορισμός διοικήσεων των εποπτευόμενων φορέων, 
καθώς και τα θέματα στελέχωσης των φορέων αυ¬ 
τών. 

στ. Θέματα διαχείρισης εσόδων από κρατικά λα¬ 
χεία. 

ζ. Έκδοση βασικών εγκυκλίων και οδηγιών, που αφο¬ 
ρούν θεσμικά ζητήματα και πολιτικές του υπουργείου, 
καθώς και θέματα υπηρεσιακών συμβουλίων. 

Αρθρο 4 

Στον Υφυπουργό Υγείας και Κοινωνικής Αλληλεγγύης 
Αθανάσιο Γιαννόπουλο αναθέτουμε την άσκηση αρμο¬ 
διοτήτων επί των θεμάτων: 

1. Τ ων κατωτέρω Διευθύνσεων της Γ ενικής Διεύθυνσης 
Υγείας: 

α) Από τη Διεύθυνση Πρωτοβάθμιας Φροντίδας Υγεί¬ 
ας (Υ3), το Τμήμα Μονάδων Πρωτοβάθμιας Φροντίδας 
Ιδιωτικού Τομέα (Υ3β). 

β) Από τη Διεύθυνση Ανάπτυξης Μονάδων Υγείας (Υ4), 
τα Τμήματα: 

ί). Παροχής Άμεσης Βοήθειας (Υ4δ) 
ϋ). Ιδιωτικών Κλινικών (Υ4ε) και 
ϋί).Θέματα της Διεύθυνσης που αφορούν τα Πανεπι¬ 
στημιακά Νοσοκομεία. 

γ) Από τη Διεύθυνση Προσωπικού Νομικών Προσώπων 
(ΥΙΟ) τα Τμήματα: 

ί) Γιατρών Υπόχρεων Υπηρεσίας Υπαίθρου (ΥΙΟγ) 
ϋ) Ειδικευομένων Γιατρών (ΥΙΟδ). 

2. Των κατωτέρω Διευθύνσεων της Γ ενικής Διεύθυνσης 
Υπηρεσιών Υγείας: 

α) Τη Διεύθυνση Επαγγελμάτων Υγείας και Πρόνοιας 
(Υ 7). 

β) Τη Διεύθυνση Υγειονομικής Περίθαλψης Ασφαλι¬ 
σμένων του Δημοσίου (Υ9). 

3. Τ ων κατωτέρω Διευθύνσεων της Γ ενικής Διεύθυν¬ 
σης Δημόσιας Υγείας: 

α) Τη Διεύθυνση Δημόσιας Υγιεινής (Δ.ΥΓ1). 


β) Τη Διεύθυνση Υγειονομικής Μηχανικής και Υγιεινής 
Περιβάλλοντος (Δ.ΥΓ2). 

γ) Τη Διεύθυνση Φαρμάκων και Φαρμακείων (Δ.ΥΓ3). 

δ) Το Τμήμα Εξαρτησιογόνων Ουσιών (Δ.ΥΓ6). 

4. Επίσης ανατίθενται σε περιόδους ειρήνης οι αρμο¬ 
διότητες της Διεύθυνσης Παλλαϊκής Αμυνας - Πολιτικής 
Σχεδίασης Εκτάκτου Ανάγκης (Π.ΑΜ-Π.Σ.Ε.Α.) (ΑΥ 3). 

Άρθρο 5 

Στον Υφυπουργό Υγείας και Κοινωνικής Αλληλεγγύ¬ 
ης Γ εώργιο Κωνσταντόπουλο αναθέτουμε την άσκηση 
αρμοδιοτήτων επί των θεμάτων: 

1. Των κατωτέρω Διευθύνσεων της Γ ενικής Διεύθυνσης 
Πρόνοιας: 

α) Τη Διεύθυνση Προστασίας Οικογένειας (Π1). 

β) Τη Διεύθυνση Κοινωνικής Αντίληψης και Αλληλεγ¬ 
γύης (Π2). 

γ) Τη Διεύθυνση Προστασίας Ατόμων με Ειδικές Ανά¬ 
γκες (Π3). 

δ) Το Τμήμα Προσωπικού Φορέων του Εθνικού Συστή¬ 
ματος Κοινωνικής Φροντίδας (Π4). 

2. Εποπτείας όλων των νομικών προσώπων, οργανι¬ 
σμών και ιδρυμάτων αρμοδιότητας των ανωτέρω Δι¬ 
ευθύνσεων. 

Αρθρο 6 

Στις κατά τα άρθρα 4 και 5 της παρούσας απόφασης 
αρμοδιότητες των Υφυπουργών, περιλαμβάνονται και 
οι αρμοδιότητες του κοινοβουλευτικού ελέγχου, της 
πρότασης έκδοσης Προεδρικών Διαταγμάτων ή της 
συνυπογραφής Προεδρικών Διαταγμάτων με άλλους 
Υπουργούς, Αναπληρωτές Υπουργούς και Υφυπουργούς, 
της έκδοσης κανονιστικών αποφάσεων και συνυπογρα- 
φής ατομικών ή κανονιστικών αποφάσεων με άλλους 
Υπουργούς, Αναπληρωτές Υπουργούς ή Υφυπουργούς, 
καθώς και η έγκριση των γνωμοδοτήσεων του Νομικού 
Συμβουλίου του Κράτους. 

Αρθρο 7 

1. Στα πλαίσια των παραπάνω αρμοδιοτήτων τους, οι 
Υφυπουργοί είναι αρμόδιοι για την έγκριση της σκοπι¬ 
μότητας, όπου απαιτείται από το νόμο, καθώς και για 
όλα τα συναφή προς τις αρμοδιότητες αυτές οικονομικά 
θέματα και ιδίως: 

α. Για την υπογραφή αποφάσεων έγκρισης, ανάληψης 
και διάθεσης πιστώσεων, πράξεων αναγνώρισης δαπα¬ 
νών προς έκδοση χρηματικών ενταλμάτων προπληρω¬ 
μής σε εκτέλεση του τακτικού προϋπολογισμού μέχρι 
και του ποσού των δύο εκατομμυρίων Ευρώ (2.000.000 
€) και των ειδικών λογαριασμών μέχρι και του ποσού 
των δύο εκατομμυρίων Ευρώ (2.000.000 €) σύμφωνα με 
τις ισχύουσες διατάξεις. 

β. Για την κίνηση των τραπεζικών λογαριασμών και 
την έκδοση τραπεζικών επιταγών του ποσού του εδα¬ 
φίου α. 

γ. Γ ια την υπογραφή εντολών χρηματοδότησης των 
λογαριασμών έργων του Προγράμματος Δημοσίων 
Επενδύσεων και εντολών μεταφοράς ή ανάκλησης πι¬ 
στώσεων των λογαριασμών αυτών ποσού του εδαφίου 

α. 

δ. Για την υπογραφή αποφάσεων και εντολών που 
αφορούν δαπάνες, εγκρίσεις, προκηρύξεις δημοσίων 
διαγωνισμών και συμβάσεις, καθώς και για κάθε σχετική 

με το θέμα απόφαση, ποσού μέχρι δύο εκατομμυρίων 
Ευρώ (2.000.000 €). 

2. Από τις ανωτέρω αρμοδιότητες, που μεταβιβάζονται 
στους Υφυπουργούς, εξαιρούνται: 

α. Όλες οι πράξεις που αφορούν στους Κωδικούς Αριθ¬ 
μούς Εξόδων 2311, 2316, 2549, 5117, 5115 του τακτικού 
προϋπολογισμού. 

β. Οι προγραμματικές αποφάσεις διαθέσεως των πι¬ 
στώσεων του προϋπολογισμού και των εκτάκτων επι¬ 
χορηγήσεων των ιδρυμάτων και 

γ. Οι προτάσεις για έγκριση, αναθεώρηση, συμπλήρω¬ 
ση ή τροποποίηση των Συλλογικών Αποφάσεων'Εργων 
και Μελετών του Προγράμματος Δημοσίων Επενδύσεων, 
ως και οι προτάσεις για τη χρηματοδότηση αυτών. 

Αρθρο 8 

Οι αρμοδιότητες του άρθρου 6 μπορεί να ασκούνται 
παράλληλα και από τον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2006 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθ. 1024754/187/0015 (2) 

Τήρηση βιβλίου κοστολογίου οικοδομών από τον επι- 
τηδευματία που ασχολείται με την κατασκευή και 
πώληση οικοδομών - Έκδοση ειδικού στοιχείου πα¬ 
ράδοσης κτισμάτων στον οικοπεδούχο. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπερίπτωσης γη' της περίπτω¬ 
σης γ' και της περίπτωσης στ' του άρθρου 38 του π.δ. 
186/1992 (Φ.Ε.Κ. 84Α'), όπως ισχύουν. 

2. Τις διατάξεις των παραγράφων 4 και 5 του άρθρου 6 
του Κώδικα Φ.Π.Α. (ν. 2859/2000/ΦΕΚ 248Α') όπως ισχύει 
μετά τον ν. 3427/2005(ΦΕΚ 312Α'). 

3. Τις διατάξεις της περίπτωσης δ' της παραγράφου 
2 του άρθρου 19 και της παραγράφου 2 του άρθρου 59 
του Κώδικα Φ.Π.Α. 

4. Την υπ’ αριθμ. 37930/Δ10Ε1264/14.10.2005 (ΦΕΚ 
14232 Β') κοινή Απόφαση του Πρωθυπουργού και του 
Υπουργού Οικονομίας και Οικονομικών περί «Καθορι¬ 
σμού αρμοδιοτήτων των Υφυπουργών Οικονομίας και 
Οικονομικών». 

5. Την αναγκαιότητα παρακολούθησης του κόστους 
κατασκευής κάθε οικοδομής για την διενέργεια των 
απαραίτητων ελεγκτικών επαληθεύσεων διασφάλισης 
της ορθής απόδοσης του Φ.Π.Α. στις νέες οικοδομές. 

6. Ότι δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Την τήρηση θεωρημένου βιβλίου με τίτλο «βιβλίο 
κοστολογίου οικοδομών» από τον επιτηδευματία που 
πραγματοποιεί κατασκευές και πωλήσεις οικοδομών, για 
κάθε «οικοδομή» που υπάγεται στις διατάξεις της παρα¬ 
γράφου 4 του άρθρου 6 του Κώδικα Φ.Π.Α. (ν. 2859/2000) 


όπως ισχύει, στο οποίο παρακολουθείται αναλυτικά το 
κόστος αυτής. Ως «οικοδομή» νοείται το σύνολο των 
οικοδομημάτων της ίδιας οικοδομικής άδειας. Το «βιβλίο 
κοστολογίου οικοδομών» τηρείται στην έδρα του επιτη- 
δευματία και αντί τήρησης ιδιαίτερου βιβλίου για κάθε 
«οικοδομή» μπορεί να τηρείται ένα βιβλίο για όλες τις 
«οικοδομές», σε ιδιαίτερες μερίδες του οποίου παρακο- 
λουθείται αναλυτικά το κόστος κάθε «οικοδομής». 

Για την τήρηση του «βιβλίου κοστολογίου οικοδομών» 
ορίζονται τα ακόλουθα: 

Α) Ως κόστος «οικοδομής» θεωρείται κάθε δαπάνη 
αγοράς αγαθών ή λήψης υπηρεσιών και κάθε άλλη επι¬ 
βάρυνση που πραγματοποιείται για την κατασκευή και 
αποπεράτωση της. Κόστος «οικοδομής» θεωρείται ακό¬ 
μη και η αξία του οικοπέδου ανεξάρτητα από τον τρόπο 
απόκτησής του, οι αποσβέσεις των πάγιων περιουσια¬ 
κών στοιχείων που χρησιμοποιούνται για την ανέγερσή 
της καθώς και κάθε άλλη δαπάνη που πραγματοποιείται 
για την ανέγερση της «οικοδομής». 

Στην περίπτωση που οι παραπάνω δαπάνες πραγ¬ 
ματοποιούνται για περισσότερες από μία «οικοδομές» 
η αξία της δαπάνης που αφορά κάθε «οικοδομή» βρί¬ 
σκεται με βάση την πραγματική διάθεση αυτών και σε 
περίπτωση που υπάρχει δυσχέρεια προσδιορισμού της 
πραγματικής διάθεσης, με επιμερισμό της αξίας της 
δαπάνης ανάλογα με την συνολική επιφάνεια κάθε «οι¬ 
κοδομής». 

Β) Στο βιβλίο κοστολογίου οικοδομών ή στη μερίδα 
του βιβλίου που τηρείται για κάθε «οικοδομή» καταχω- 
ρούνται διακεκριμένα: 

α) Το είδος, ο αύξων αριθμός και η ημερομηνία έκδο¬ 
σης ή λήψης του δικαιολογητικού εγγραφής της δαπά¬ 
νης καθώς και η γενική περιγραφή της δαπάνης. 

Δικαιολογητικό εγγραφής της δαπάνης αποτελεί κατά 
περίπτωση το στοιχείο που προβλέπεται από τις δια¬ 
τάξεις του Κ.Β.Σ. ή δημόσιο έγγραφο ή άλλο πρόσφορο 
αποδεικτικό στοιχείο. 

Γ ια τη δαπάνη που πραγματοποιείται και αφορά πε¬ 
ρισσότερες από μία «οικοδομές» και εμφανίζεται στο 
ίδιο φορολογικό στοιχείο του ΚΒΣ ή δημόσιο έγγραφο 
ή άλλο πρόσφορο αποδεικτικό στοιχείο, δικαιολογητι- 
κό εγγραφής αποτελεί αθεώρητο λογιστικό σημείωμα 
επιμερισμού της με μνεία του είδους και της αξίας της 
δαπάνης αυτής, καθώς και του είδους, του αύξοντος 
αριθμού και της ημερομηνίας των δικαιολογητικών που 
αφορούν την επιμεριζόμενη δαπάνη. Ο προσδιορισμός 
της αξίας ομοίων αγαθών που έχουν αποκτηθεί με δια¬ 
φορετική τιμή κτήσης και χρησιμοποιούνται σε πολλές 
«οικοδομές» γίνεται με μία από τις μεθόδους προσδι¬ 
ορισμού της τιμής κτήσης των αποθεμάτων που ακο¬ 
λουθείται πάγια και ο επιμερισμός της γίνεται με βάση 
την πραγματική διάθεση των αγαθών όπως προκύπτει 
από τα εκδιδόμενα δελτία αποστολής του κατασκευ¬ 
αστή στο χώρο κάθε «οικοδομής» . Ο επιμερισμός των 
κοινών δαπανών κάθε ενός μηνάς γίνεται μέχρι την 15η 
ημέρα του επόμενου μήνα με ημερομηνία την τελευταία 
ημέρα του μήνα, που αφορούν και όχι αργότερα από 
την υποβολή της ειδικής δήλωσης για την μεταβίβαση 
κάθε ιδιοκτησίας. Ειδικά ο επιμερισμός των αποσβέσεων 
μπορεί να γίνεται μία φορά στο τέλος της χρήσης με 
ημερομηνία την ημερομηνία λήξης της χρήσης και μέ¬ 
χρι την προθεσμία κλεισίματος του ισολογισμού ή την 
υποβολή της δήλωσης φορολογίας εισοδήματος κατά 
περίπτωση και όχι αργότερα από την ολοκλήρωση της 

«οικοδομής» όταν αυτή ολοκληρώνεται στη διάρκεια 
της χρήσης. 

β) Η αξία των δαπανών που βαρύνονται με Φ.Π.Α. 

γ) Ο Φ.Π.Α. των δαπανών αυτών. 

δ) Η αξία των δαπανών που δεν βαρύνονται με Φ.Π.Α. 
ή δεν παρέχεται δικαίωμα έκπτωσης του ΦΠΑ που τις 
βαρύνει. 

Γ) Το βιβλίο ενημερώνεται μέχρι την 15η ημέρα του 
επόμενου μήνα από την ημερομηνία έκδοσης ή λήψης 
του δικαιολογητικού εγγραφής της δαπάνης. Δικαιο- 
λογητικό εγγραφής δαπάνης που λαμβάνεται πριν από 
την υποχρέωση υποβολής εμπρόθεσμης δήλωσης του 
υποκαταστήματος καθώς και η αξία του οικοπέδου κα- 
ταχωρείται μέχρι την 15η ημέρα του επόμενου μήνα 
από την υποβολή της δήλωσης του υποκαταστήματος. 
Επί αντιπαροχής η αξία του οικοπέδου καταχωρείται 
μέχρι την 15η ημέρα του επόμενου μήνα από την έκδοση 
του θεωρημένου διπλότυπου στοιχείου που ορίζεται 
στην παράγραφο 2 της παρούσας. Σε περίπτωση που 
μεταγενέστερα διαπιστώνεται διαφορά στην αξία του 
οικοπέδου η διαφορά αυτή καταχωρείται μέχρι την 15η 
ημέρα του επόμενου μήνα της διαπίστωσής της. Οι ανα¬ 
λογούσες αποσβέσεις καταχωρούνται κατά περίπτωση 
μέχρι το κλείσιμο του ισολογισμού ή την υποβολή της 
δήλωσης φορολογίας εισοδήματος και όχι αργότερα 
από την 15η ημέρα του επόμενου μήνα της ολοκλή¬ 
ρωσης της «οικοδομής» όταν αυτή ολοκληρώνεται στη 
διάρκεια της χρήσης. 

Όταν το βιβλίο τηρείται μηχανογραφικά, εκτυπώνε¬ 
ται μέχρι το τέλος του επόμενου μήνα εκείνου που 
αφορά. 

Δ) Για την «οικοδομή» της οποίας η άδεια έχει εκδο- 
θεί μετά την 1.1.2006 και υπάγεται στις διατάξεις της 
παραγράφου 4 του άρθρου 6 του Κώδικα Φ.Π.Α. και 
μέχρι την ημερομηνία δημοσίευσης της παρούσας στην 
Εφημερίδα της Κυβερνήσεως έχει προκύψει υποχρέωση 
υποβολής της δήλωσης υποκαταστήματος, η ενημέρωση 
του βιβλίου με τις ήδη πραγματοποιηθείσες δαπάνες, 
μπορεί να γίνει μέχρι την 15η ημέρα του μεθεπόμενου 
μήνα από την δημοσίευσή της. 

2. Την έκδοση θεωρημένου διπλότυπου στοιχείου με 
τίτλο «Παράδοση Κτισμάτων» από την κατασκευάστρια 
επιχείρηση στον κύριο του οικοπέδου για κάθε οικο¬ 
δομή που υπάγεται στις διατάξεις της παραγράφου 4 
του άρθρου 6 του Κώδικα Φ.Π.Α. και ανεγείρεται επί 
οικοπέδου τρίτου με το σύστημα της αντιπαροχής, με 
την ολοκλήρωση της παράδοσης των κτισμάτων στον 
οικοπεδούχο, στο περιεχόμενο του οποίου αναγράφο¬ 
νται τα εξής: 

α) Τα πλήρη στοιχεία του κυρίου του οικοπέδου (ονο¬ 
ματεπώνυμο ή επωνυμία, δ/νση έδρας ή κατοικίας, Α.Φ.Μ. 
και Δ.Ο.Υ. έδρας ή φορολογίας). 

β) Η αξία των παραδιδομένων κτισμάτων στον κύριο 
του οικοπέδου από τον εργολάβο κατασκευαστή. 

γ) Ο Φ.Π.Α. που αναλογεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 


Αριθ. 1024880/582/ΔΜΒ' (3) 

Τροποποίηση της υπ’ αριθμ. 107Θ576/2627/ΔΜ/ΠΟΛ 
1102/14.7.2005(ΦΕΚ 1062/Β) απόφασης του Υπουργού 
Οικονομίας και Οικονομικών «Ανακαθορισμός διαδι¬ 
κασιών και δικαιολογητικών κατά την υποβολή δηλώ¬ 
σεων έναρξης, μεταβολής και διακοπής εργασιών». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 31 του ν. 2515/1997 (ΦΕΚ 
154/Α). 

2. Τις διατάξεις του άρθρου 36 του Κώδικα Φ.Π.Α. 
που κυρώθηκε με το ν. 2859/2000 (ΦΕΚ 248/Α), όπως 
ισχύει. 

3. Τις Α.Υ.0.1027319/677/0006Β/24.2.1998 (ΦΕΚ194/Β) και 
1027411/842/ΔΜ/26.2.1998 (ΦΕΚ 193/Β), όπως ισχύουν. 

4. Την ανάγκη τροποποίησης της Α.Υ.Ο.0.1070576/2627/ 
ΔΜ/ΠΟΛ 1102/14.7.2005 (ΦΕΚ 1062/Β) λόγω τροποποίησης, 
αντικατάστασης και συμπλήρωσης των διατάξεων του 
α.ν. 89/1967 «περί εγκατάστασης εν Ελλάδι αλλοδαπών 
Εμποροβιομηχανικών Εταιρειών». 

5. Την Κοινή Απόφαση του Πρωθυπουργού και του Υπ. 
Οικονομίας και Οικονομικών 37930/ΔΙΟΕ/1264/14.10.2005 
(ΦΕΚ 1432/Β) για τον καθορισμό αρμοδιοτήτων των Υφυ¬ 
πουργών Οικονομίας και Οικονομικών. 

6. Τη διαπίστωση ότι με την παρούσα απόφαση δεν 
προκαλείται δαπάνη στον Κρατικό Προϋπολογισμό, 
αποφασίζουμε: 

Στο τέλος της παρ. 1 του άρθρου 4 προστίθενται δύο 
νέα εδάφια ως εξής: 

Προκειμένου για ημεδαπές εταιρείες του α.ν. 89/1967 
όπως τροποποιήθηκε με τον ν. 3427/2005, θα υποβάλ¬ 
λεται στην αρμόδια Δ.Ο.Υ. εκτός των ανωτέρω και το 
Φύλλο Εφημερίδας της Κυβερνήσεως (Φ.Ε.Κ.), στο οποίο 
δημοσιεύεται η εγκριτική απόφαση του Υπουργού Οι¬ 
κονομίας και Οικονομικών περί υπαγωγής τους στις 
διατάξεις του εν λόγω νόμου. 

Στη περίπτωση που δεν έχει τυπωθεί το Φ.Ε.Κ., υπο¬ 
βάλλεται επικυρωμένο αντίγραφο της ως άνω εγκριτι¬ 
κής απόφασης καθώς και υπεύθυνη δήλωση του άρθρου 
8 του ν. 1599/1986 στην οποία δηλώνεται ότι θα προσκο- 
μισθεί το Φ.Ε.Κ. αμέσως μετά την κυκλοφορία του. 

Η παράγραφος 5 του άρθρου 4 αντικαθίσταται ως 
εξής: 

Α) Οι αλλοδαπές εταιρείες που εγκαθίστανται στην 
Ελλάδα σύμφωνα με τις διατάξεις του α.ν. 89/1967 όπως 
τροποποιήθηκε με τις διατάξεις του ν. 3427/2005, υπο¬ 
βάλλουν: 

- Το Φύλλο Εφημερίδας της Κυβερνήσεως (ΦΕΚ) στο 
οποίο δημοσιεύεται η άδεια εγκατάστασης στην Ελ¬ 
λάδα. Στην περίπτωση που δεν έχει τυπωθεί το Φ.Ε.Κ., 
υποβάλλεται επικυρωμένο αντίγραφο της εγκριτικής 
απόφασης του Υπουργού Οικονομίας και Οικονομικών, 
με την οποία χορηγήθηκε η εν λόγω άδεια. 

- Υπεύθυνη δήλωση του άρθρου 8 του ν. 1599/1986 
από το νόμιμο εκπρόσωπο στην οποία δηλώνεται ότι 
θα προσκομισθεί το Φ.Ε.Κ. αμέσως μετά την κυκλοφο¬ 
ρία του. 

- Βεβαίωση της Δ/νσης Κεφαλαίων Εξωτερικού του 
Υπουργείου Οικονομίας και Οικονομικών περί εγκατά¬ 
στασης της εταιρείας από την οποία προκύπτει και ο 
νόμιμος εκπρόσωπός της στην Ελλάδα. 

Β) Οι αλλοδαπές ναυτιλιακές εταιρείες που εγκαθι- 
στούν γραφείο στην Ελλάδα σύμφωνα με τις διατάξεις 
του α.ν. 378/1968 και του ν. 27/1975 υποβάλλουν: 

- Το Φύλλο Εφημερίδας της Κυβερνήσεως (ΦΕΚ) στο 
οποίο δημοσιεύεται η άδεια εγκατάστασης γραφείου 
στην Ελλάδα. Στην περίπτωση που δεν έχει τυπωθεί 
το Φ.Ε.Κ., υποβάλλεται επικυρωμένο αντίγραφο Κοινής 
Υπουργικής Απόφασης με την οποία χορηγήθηκε η εν 
λόγω άδεια. 

- Υπεύθυνη δήλωση του άρθρου 8 του ν. 1599/1986 
από το νόμιμο εκπρόσωπο στην οποία δηλώνεται ότι 
θα προσκομισθεί το Φ.Ε.Κ. αμέσως μετά την κυκλοφο¬ 
ρία του. 

- Βεβαίωση από την αρμόδια Υπηρεσία του Υ.Ε.Ν. περί 
εγκατάστασης του γραφείου από την οποία προκύπτει 
και ο νόμιμος εκπρόσωπός της στην Ελλάδα. 

Η Απόφαση αυτή ισχύει από 1ης Ιανουάριου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθ. ΥΠ.ΠΟ/ΔΙΟΙΚ/ΤΔΠΕΦ/8038 (4) 

Έγκριση υπερωριακής απασχόλησης για μόνιμο προ¬ 
σωπικό της Εθνικής Πινακοθήκης - Μουσείο Αλε¬ 
ξάνδρου Σούτζου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του ν. 1079/1980 «Περί Οργανισμού και λειτουργίας 
Εθνικής Πινακοθήκης και Μουσείο Αλεξάνδρου Σούτζου» 
(ΦΕΚ Α' 239). 

β) Του άρθρου 16, του ν. 3205/2003 «Μισθολογικές 
ρυθμίσεις λειτουργών και υπαλλήλων του Δημοσίου 
κ.λπ.» (ΦΕΚ Α' 297), όπως τροποποιήθηκε με το άρθρο 
18, παρ. 2, του ν. 3254/2004 (ΦΕΚ Α' 137). 

γ) Του β.δ. 748/1966 «Περί κωδικοποιήσεως, καταργή- 
σεως, τροποποιήσεως και συμπληρώσεως διατάξεων 
της κείμενης νομοθεσίας, περί εβδομαδιαίας και Κυρι¬ 
ακής αναπαύσεως και ημερών αργίας» (ΦΕΚ Α' 1790). 

δ) Του π.δ. 191/2003 «Οργανισμός Υπουργείου Πολιτι¬ 
σμού» (ΦΕΚ Α' 146). 

2. Την υπ’ αριθμ. 2/14708/0022/21.3.2005 Εγκύκλιο του 
Υπουργείου Οικονομίας και Οικονομικών (Γενικό Λογι¬ 
στήριο του Κράτους), που αφορά στην «Παροχή οδη¬ 
γιών για την υλοποίηση μισθολογικής πολιτικής έτους 
2005». 

3. Το υπ’ αριθμ. 122/18.1.2006 έγγραφο της Εθνικής 
Πινακοθήκης - Μουσείο Αλεξάνδρου Σούτζου, με το 
οποίο ζητείται η έγκριση υπερωριακής απασχόλησης 
για είκοσι δύο (22) μονίμους υπαλλήλους, για το χρονικό 
διάστημα από 1.1.2006 έως 30.6.2006, σύμφωνα με το 
οποίο η κατά τα ανωτέρω απασχόληση των υπαλλήλων 
αυτών, καθίσταται επιτακτική για τη σωστή προετοι¬ 
μασία σειράς προγραμματισμένων Εκδηλώσεων κατά 
το Α' εξάμηνο του έτους 2006 στην Ε.Π.Μ.Α.Σ. και την 
αρτιότερη παρουσίαση σημαντικών Εκθέσεων, παράλ¬ 
ληλα με τις μόνιμες Συλλογές της. 


4. Το γεγονός ότι από την εφαρμογή της παρούσας, 
προκαλείται δαπάνη ύψους: 32.500,00 ευρώ, για την κα¬ 
ταβολή της υπερωριακής απασχόλησης στους μονίμους 
υπαλλήλους της ΕΠΜΑΣ και βαρύνει τον προϋπολογισμό 
του Υπουργείου Πολιτισμού (ΚΑΕ: 0511 - με ισόποση 
μεταφορά από τις πιστώσεις του Τακτικού Προϋπολο¬ 
γισμού της ΕΠΜΑΣ), αποφασίζουμε: 

1. Εγκρίνουμε για το χρονικό διάστημα από 1.1.2006 
μέχρι 30.6.2006, την υπερωριακή απασχόληση, πέραν 
του υποχρεωτικού κατά μήνα ωραρίου εργασίας, κατά 
τις απογευματινές ώρες (και μέχρι την 22η ώρα), για 
είκοσι δύο (22) μονίμους υπαλλήλους της Εθνικής Πινα¬ 
κοθήκης - Μουσείο Αλεξάνδρου Σούτζου (Ν.Π.Δ.Δ. που 
εποπτεύεται από το Υπουργείο Πολιτισμού) για 7.920,00 
ώρες συνολικά. 

Η κατά τα ανωτέρω υπερωριακή εργασία, δεν μπο¬ 
ρεί να υπερβαίνει τις εξήντα (60) ώρες ανά υπάλληλο 
μηνιαίως. 

2. Αρμόδια για τη διαπίστωση πραγματικής παροχής 
της κατά τα ανωτέρω εργασίας, καθίσταται η Διευθύ¬ 
ντρια της Ε.Π.Μ.Α.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως με ισχύ, ένα μήνα πριν από τη δημοσίευσή 
της, μέχρι και 30.6.2006. 

Αθήνα, 8 Μαρτίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. ΥΠ.ΠΟ/ΔΙΟΙΚ/Α3/Φ52/8710 (5) 

Καθιέρωση υπερωριακής και Κυριακών - Εξαιρέσιμων 
ημερών απασχόλησης, σε μόνιμους υπαλλήλους του 
Ταμείου Αρχαιολογικών Πόρων και Απαλλοτριώσε¬ 
ων, έτους 2006». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 16 του ν. 3205/2003 (ΦΕΚ 297/Α/ 
23.12.2003), «Μισθολογικές ρυθμίσεις λειτουργών και 
υπαλλήλων του Δημοσίου, ΝΠΔΔ και ΟΤΑ, μονίμων στε¬ 
λεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

β) Του άρθρου 9 του ν. 736/1977 «Περί Οργανισμού του 
Ταμείου Αρχαιολογικών Πόρων και Απαλλοτριώσεων» 
(ΦΕΚ 316/Α/15.10.1977). 

γ) Του π.δ. 748/1966 για την κωδικοποίηση, κατάργηση, 
τροποποίηση και συμπλήρωση διατάξεων της κείμενης 
νομοθεσίας, περί της εβδομαδιαίας και Κυριακής ανα¬ 
παύσεως και ημερών αργίας. 

δ) Την υπ’ αριθμ. ΥΠΠΟ/ΓΝΟΣ/24581/31.5.1989 κοινή 
υπουργική απόφαση «Ρύθμιση θεμάτων του Υπουργείου 
Πολιτισμού», η οποία κυρώθηκε με το ν. 1881/1990 και 
συμπληρώθηκε από τις διατάξεις του άρθρου 7 παρ. 8, 
εδ. γ-δδ του ν. 2557/1997 «Θεσμοί, μέτρα και δράσεις 
Πολιτιστικής ανάπτυξης». 

2. Τις υπ’ αριθμ. 19/22.12.2005 και 1/18.1.2006 πράξεις του 
Διοικητικού Συμβουλίου του ΤΑΠ, με την οποία εγκρίνε- 
ται η υπερωριακή και κατά τις Κυριακές - εξαιρέσιμες 
ημέρες εργασία μονίμων υπαλλήλων του για το έτος 
2006, για την διενέργεια ελέγχων στις διαχειρίσεις των 

Μουσείων και των Αρχαιολογικών Χώρων, την εποπτεία 
των περιφερειακών εργαστηρίων εκμαγείων, τη μετα¬ 
φορά εισιτηρίων στα Μουσεία και των πωλητέων ειδών 
του ΤΑΠΑ στα κατά τόπους πωλητήρια του, τις επι¬ 
βλέψεις έργων, τοπογραφήσεις - κτηματογραφήσεις 
ακινήτων προς απαλλοτρίωση, κ.λπ., καθώς και τα υπ’ 
αριθμ. ΔΙΟΙΚ/Α/875/23.1.2006 και ΔIΟIΚ/Α/167/2.2.2006 
έγγραφα του Ταμείου Αρχαιολογικών Πόρων & Απαλ¬ 
λοτριώσεων. 

3. Το γεγονός ότι, από την εφαρμογή της παρούσας 
προκαλείται δαπάνη ύψους συνολικά 124.852,00 €, που 
θα καλυφθεί από τις πιστώσεις του Προϋπολογισμού 
του ΤΑΠΑ έτους 2006 (ΚΑΕ 0261 και 0263), αποφασί¬ 
ζουμε: 

1. Εγκρίνουμε: 

α) Την απασχόληση με αμοιβή κατά τις Κυριακές - 
εξαιρέσιμες ημέρες του έτους 2006, προς συμπλήρωση 
του υποχρεωτικού ωραρίου, για σαράντα τέσσερις (44) 
μονίμους υπαλλήλους του Ταμείου Αρχαιολογικών Πό¬ 
ρων και Απαλλοτριώσεων. 

β) Την υπερωριακή απασχόληση με αμοιβή, πέρα από 
τις ώρες της υποχρεωτικής, και μέχρι εξήντα (60) ώρες 
μηνιαίως, για ένα (1) μόνιμο υπάλληλο της ως άνω Υπη¬ 
ρεσίας. 

2. Αρμόδιοι για τη διαπίστωση πραγματικής παροχής 
της ως άνω εργασίας καθίστανται οι Προϊστάμενοι των 
υπαλλήλων. 

3. Η δαπάνη που θα προκύψει από την ως άνω αποζη¬ 
μίωση, ύψους συνολικά 124.852,00 €, θα καλυφθεί από τις 
πιστώσεις του Προϋπολογισμού του ΤΑΠΑ έτους 2006, 
(ΚΑΕ 0261 και 0263). 

Η απόφαση αυτή, που ισχύει που ισχύει ένα μήνα προ 
της δημοσίευσής της και μέχρι 31.12.-2006, να δημοσι- 
ευθεί στη Εφημερίδα της Κυβερνήσεως. 

Αθήνα, 9 Μαρτίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. 2274 (6) 

Υπερωρίες Α' τριμήνου, έτους 2006 για ποιοτικό και πο¬ 
σοτικό έλεγχο των νωπών και μεταποιημένων γεωρ¬ 
γικών προϊόντων φυτικής προέλευσης. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1) Τους νόμους 2218/1994 και 2240/1994 περί Δευτερο¬ 
βάθμιας Αυτοδιοίκησης. 

2) Τον Οργανισμό Νομαρχιακής Αυτοδιοίκησης Ρο- 
δόπης-Έβρου που δημοσιεύτηκε στο Φ.Ε.Κ. 393Β/ 
15.5.1995. 

3) Τις διατάξεις του άρθρο 16 του ν. 3205/2003 (ΦΕΚ 
297 Α723.1.22003) «Μισθολογικές ρυθμίσεις λειτουργών 
και υπαλλήλων του Δημοσίου, ΝΠΔΔ και ΟΤΑ και άλλες 
συναφείς διατάξεις». 

4) Τις διατάξεις του νόμου 2732/30.7.1999 (Φ.Ε.Κ. 154 Α) 
άρθρο 10 σχετικά με την απασχόληση των Γεωπόνων 
κατά τις Κυριακές και ημέρες αργίας και νυχτερινές 
ώρες. 

5) Τις διατάξεις του νόμου 2738/1999 (Φ.Ε.Κ. 180/1999) 
άρθρο 35 παράγραφος 7 σύμφωνα με τις οποίες η δια¬ 
πίστωση της ανάγκης για υπερωριακή απασχόληση με 


αμοιβή προκειμένου για το προσωπικό που υπηρετεί 
στις Νομαρχιακές Αυτοδιοικήσεις και τα Νομαρχιακά 
Διαμερίσματα γίνεται με απόφαση του οικείου Νομάρ¬ 
χη. 

6) Την υπ' αριθμ. 243499/2.3.2006 απόφαση Γενικού 
Γραμματέα Υπουργείου Αγροτικής Ανάπτυξης και Τρο¬ 
φίμων για την κατανομή υπερωριών Α' τριμήνου, έτους 
2006 στους υπαλλήλους Υπουργείου Αγροτικής Ανά¬ 
πτυξης και Τροφίμων που υπηρετούν στις Νομαρχια¬ 
κές Αυτοδιοικήσεις για τις ανάγκες του προγράμματος 
ποιοτικού και ποσοτικού ελέγχου εισαγόμένων, εξαγό¬ 
μενων, αποσυρόμενων ή διακινούμενων στις χώρες της 
Ευρωπαϊκής Ένωσης γεωργικών προϊόντων νωπών και 
μεταποιημένων ή προοριζόμενων για μεταποίηση. 

7) Το γεγονός ότι θα ασχοληθούν υπερωριακά οι υπάλ¬ 
ληλοι της Δ/νσης Αγροτικής Ανάπτυξης Ορεστιάδας του 
Επαρχείου Βορείου Έβρου για την εφαρμογή του προ¬ 
γράμματος ποιοτικού, ποσοτικού και φυτοϋγειονομικού 
ελέγχου νωπών και μεταποιημένων ή προοριζόμενων για 
μεταποίηση γεωργικών προϊόντων του έτους 2006. 

8) Την εισήγηση του Δ/ντου Αγροτικής Ανάπτυξης 
Ορεστιάδας, αποφασίζουμε: 

Εγκρίνεται η υπερωριακή απασχόληση των τριών (3) 
υπαλλήλων της Δ/νσης Αγροτικής Ανάπτυξης Ορεστι¬ 
άδας για το Α' τρίμηνο του 2006. Οι υπάλληλοι θα 
απασχοληθούν στην εφαρμογή του προγράμματος ποι¬ 
οτικού - φυτοϋγειονομικού και ποσοτικού ελέγχου των 
νωπών και μεταποιημένων ή προοριζόμενων για μετα¬ 
ποίηση γεωργικών προϊόντων φυτικής παραγωγής. 

Η δαπάνη της παρούσας βαρύνει τον φορέα 291 Δ', 
ΚΑΕ 5329 Η' του Νομαρχιακού Διαμερίσματος Έβρου. 
Η διαθέσιμη πίστωση είναι 1340,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 8 Μαρτίου 2006 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

-♦- 

Αριθ. Ζ/3019 (7) 

Ορισμός Γεωπόνων που θα απασχοληθούν υπερωριακά 
στον ποιοτικό έλεγχο αγροτικών προϊόντων κατά το 
Α' τρίμηνο του 2006. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τους νόμους 2218/1994 και 2240/1994 περί Δευτερο¬ 
βάθμιας Αυτοδιοίκησης. 

2. Τον Οργανισμό Νομαρχιακής Αυτοδιοίκησης Ρο¬ 
δόπης - Έβρου που δημοσιεύτηκε στο Φ.Ε.Κ. 393Β/ 
15.5.1995. 

3. Τις διατάξεις του νόμου 2470/1997 άρθρο 18 που 
αντικαταστάθηκε με το νόμο 2592/1998 άρθρο 15 σχετικά 
με την υπερωριακή εργασία (ΦΕΚ 57/1998). 

4. Τις διατάξεις του νόμου 2732/30.7.1999 (ΦΕΚ 154Α) 
άρθρο 10 σχετικά με την απασχόληση των Γεωπόνων 
κατά τις Κυριακές και ημέρες αργίας και νυχτερινές 
ώρες. 

5. Τις διατάξεις του νόμου 2738/1999 (ΦΕΚ 180/1999) 
άρθρο 35 παράγραφος 7 σύμφωνα με τις οποίες η δια¬ 
πίστωση της ανάγκης για υπερωριακή απασχόληση με 
αμοιβή προκειμένου για το προσωπικό που υπηρετεί 
στις Νομαρχιακές Αυτοδιοικήσεις και τα Νομαρχιακά 

διαμερίσματα γίνεται με απόφαση του οικείου Νομάρ¬ 

χη. 

6. Την υπ’ αριθμ. 243499/2.3.2006 απόφαση του Γενικού 
Γραμματέα του Υπουργείου Αγροτικής Ανάπτυξης και 
Τροφίμων για κατανομή υπερωριών Αου Τριμήνου έτους 
2006 στους υπαλλήλους Υπουργείου Αγροτικής Ανά¬ 
πτυξης και Τροφίμων που υπηρετούν στις Νομαρχιακές 
Αυτοδιοικήσεις για τις ανάγκες του προγράμματος ποι¬ 
οτικού και φυτοϋγειονομικού ελέγχου εισαγομένων, εξα- 
γωμένων, αποσυρομένων ή διακινουμένων στις χώρες 
της Ευρωπαϊκής Ένωσης γεωργικών προϊόντων νωπών 
και μεταποιημένων ή προοριζομένων για μεταποίηση. 

7. Τις ανάγκες του προγράμματος ποιοτικού και φυτο- 
ϋγειονομικού ελέγχου γεωργικών προϊόντων της Δ/νσης 
Αγροτικής Ανάπτυξης του Νομαρχιακού Διαμερίσματος 
Έβρου. 

8. Την προφορική εισήγηση του Δ/ντού Αγροτικής 
Ανάπτυξης Έβρου, αποφασίζουμε: 

Καθορίζουμε τον αριθμό των υπαλλήλων που θα 
ασχοληθούν με το πρόγραμμα ποιοτικού και φυτουγει- 
ονομικού ελέγχου εισαγομένων, εξαγομένων, αποσυ¬ 
ρομένων ή διακινουμένων στις χώρες της Ευρωπαϊκής 
Ένωσης γεωργικών προϊόντων νωπών και μεταποιη¬ 
μένων ή προοριζομένων για μεταποίηση κατά το Α' 
Τρίμηνο του 2006, σε δύο (2) άτομα όπως παρακάτω: 
Δύο (2) Γεωπόνους. 

Από την απόφαση αυτή προκύπτει δαπάνη ύψους 1571 
ευρώ και βαρύνει τις πιστώσεις Κ.Α.Ε. 5329μ της Νομαρ¬ 
χιακής Αυτοδιοίκησης. 

Οι παραπάνω θα απασχοληθούν υπερωριακά τις 
Κυριακές και αργίες καθώς και τις απογευματινές και 
νυκτερινές ώρες πέραν του κανονικού ωραρίου στο 
Γραφείο της υπηρεσίας, στα τελωνεία όπου γίνονται 
εισαγωγές προϊόντων από τρίτες χώρες, καθώς και στα 
καταστήματα τροφίμων για τον ποιοτικό έλεγχο υπερ- 
κατεψυγμένων προϊόντων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 8 Μαρτίου 2006 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην υπ’ αριθμ. Φ.12.1/63374/Β3/8.9.2005, απόφαση της 
Υπουργού Εθνικής Παιδείας και Θρησκευμάτων που δη- 
μοσιεύθηκε στο ΦΕΚ 1260/Β/2005 στο α/α 33 της σελί¬ 
δας 17536 των εκδόσεων ΣΙΩΚΗΣ ΙΑΤΡΙΚΕΣ ΕΚΔΟΣΕΙΣ 
ΑΝΔ. ΣΙΩΚΗ & ΔΗΜ. ΣΙΩΚΗΣ Ο.Ε. ΙΑΤΡΙΚΑ ΒΙΒΛΙΟΠΩ¬ 
ΛΕΙΑ - ΕΚΔΟΣΕΙΣ του συγγραφέα ΗΛΙΑΔΗ Θ. με τίτλο 
συγγράμματος ΩΤΟΡΙΝΟΛΑΡΥΓΓΟΛΟΓΕ ΣΗΜΕΙΟΛΟΓΙΑ 
- ΔΙΑΓΝΩΣΗ - ΘΕΡΑΠΕΙΑ διορθώνεται το εσφαλμένο 
ακαδημαϊκός έτος διανομής «2004-2005» στο σωστό 
ακαδημαϊκό έτος διανομής «2003-2004». 

(Από το Υπουργείο Εθνικής Παιδείας και 
Θρησκευμάτων) 

-♦- 

(9) 

Στην υπ'αριθμ. Π4/ΓΠ 123134/2005 απόφαση του 
Υπουργού Υγείας και Κοινωνικής Αλληλεγγύης που 
δημοσιεύθηκε στο ΦΕΚ 103/31.1.2006 τ. Β' και αφορά 
την «καθιέρωση νυχτερινής εργασίας ως και παρόμοιας 
κατά τις Κυριακές και κατά το νόμο εξαιρέσιμες ημέρες 
στο προσωπικό των Μονάδων Κοινωνικής Φροντίδας 
των ΔΥΠΕ», γίνεται η εξής διόρθωση: 

Στη σελίδα 1254 

Στη ΔΥΠΕ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 
Θεραπευτήριο Χρονιών Παθήσεων Δράμας 
Από το εσφαλμένο: Νυχτερινή εργασία 
(αριθμός ατόμων) 

ΥΕ Βοηθ. Υγειονομίας 1 
Στο ορθό: Νυχτερινή εργασία 

(αριθμός ατόμων) 

ΥΕ Βοηθ. Υγειονομίας 5 

(Από το Υπουργείο Υγείας και Κοινωνικής 

Αλληλεγγύης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ -Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθοα 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή θθ: 


Τεύχος 

Περίοδος 

ευπο 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήαιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήαιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-Γοπι από εκείνα που διατίθενται αε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 θυτο ανά 50 
σελίδες. 

• Η τιμή πώλησης σε μορφή ϋά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό : 210 - 4071010, (οχ: 210 - 4071010 ϊηΙβΓΠβΙ : ΙτΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη ρορφή_Από το ΙπΙβιόβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΤρ://νννννν.βί. 9 Γ - β-οιοίΙ: «θόπΐ35ΐβΓ@θ1.ςΓ 

















